Golpo ng Tonkin

Ang Golpo ng Tonkin (Biyetnames: Vịnh Bắc Bộ; Intsik: Beibu Wan) ay isang bisig sa Dagat ng Timog Tsina. Sumasakop sa pook na 126,250 km², hinahangganan ng golpong ito ang Biyetnam sa hilagang-kanluran, kanluran, at timog-kanluran. Nakahimlay ang Tsina sa hilaga, na bumubuo ang Pulo ng Hainan sa silangang mga hangganan ng golpo. Natatanging malanday o mababaw ang golpo, na mas mababa sa 60 mga metro ang lalim. Pangunahing mga daungan dito ang Haiphong, Biyetnam at ang Beihai, Tsina. Maraming maliliit na mga pulo ang nakalagak sa loob ng golpo, na ang karamihan ay nakatuon sa hilaga-kanlurang golpo. Katangi-tangi ang mas malalaking mga pulo ng Bach Long Vi at Cat Ba ng Biyetnam at Pulo ng Weizhou ng Tsina. Pangunahing ilog na dumadaloy papasok sa golpo ang Ilog na Pula ng Biyetnam.

Nangangahulugang "Silanganing Kabisera" ang pangalang Tonkin, na isinusulat na 東京 sa mga panitik na Intsik at Đông Kinh sa Biyetnames, at siyang dating toponimo para sa Hanoi, ang kabisera ng Biyetnam. Nagkataong kaparehong mga karakter na Intsik din ang ginagamit upang isulat ang "Tokyo", ang kabisera ng Hapon.

Tingnan din 
 Heograpiya ng Tsina
 Heograpiya ng Biyetnam
 Insidente sa Golpo ng Tonkin

Mga kawing panlabas 
 China to hold forum to boost Beibu Bay economic zone, news.xinhuanet.com

Mga golpo
Dagat ng Timog Tsina
Heograpiya ng Timog-Silangang Asya
Heograpiya ng Hainan
Tonkin
Mga golpo ng Tsina
Golpo ng Tonkin